./data/phi0914/phi0014/phi0914.phi0014.perseus-lat2.xml
Titus Livius (Livy)
consules fiunt           L PapiriusCrassus , L Iulius   Aequorum legati foedus ab senatu cum petissent et pro foedere       deditio ostentaretur, indutias annorum octo impetrauerunt:  Uolscorum res, super acceptam in Algido cladem, pertinaci       certamine inter pacis bellique auctores in iurgia et seditiones uersa:            undique otium fuit Romanis  legem de       multarum aestimatione pergratam populo cum ab tribunis parari consules unius ex       collegio proditione excepissent, ipsi praeoccupauerunt ferre   consules L SergiusFidenas iterum HostiusLucretiusTricipitinus   [nihil dignum dictu actum his consulibus  secuti eos consules           A CorneliusCossusT Quinctius Poenus iterum ] Ueientes in agrum Romanum       excursiones fecerunt  fama fuit quosdam ex Fidenatium iuuentute participes eius       populationis fuisse, cognitioque eius rei L Sergio et Q Seruilio et Mam Aemilio permissa   quidam Ostiam relegati,       quod cur per eos dies a Fidenis afuissent parum constabat; colonorum additus       numerus, agerque iis bello interemptorum adsignatus   siccitate eo anno plurimum laboratum est, nec caelestes       modo defuerunt aquae, sed terra quoque ingenito umore egens uix ad perennes       suffecit amnes   defectus alibi aquarum circa       torridos fontes riuosque stragem siti pecorum morientum dedit; scabie alia       absumpta, uolgatique in homines morbi  et primo in agrestes ingruerant       seruitiaque; urbs deinde impletur   nec corpora       modo adfecta tabo, sed animos quoque multiplex religio et pleraque externa       inuasit, nouos ritus sacrificandi uaticinando inferentibus in domos quibus       quaestui sunt capti superstitione animi,        donec publicus iam pudor ad primores ciuitatis peruenit, cernentes in omnibus       uicis sacellisque peregrina atque insolita piacula pacis deum exposcendae             datum inde negotium aedilibus, ut       animaduerterent ne qui nisi Romani di neu quo alio more quam patrio colerentur             irae aduersus Ueientes in insequentem       annum, C SeruiliumAhalamL PapiriumMugillanum consules, dilatae sunt  <nihil dignum dictu actum his consulibus        secuti eos A CorneliusCossusT QuinctiusPoenus iterum  consules > tunc quoque       ne confestim bellum indiceretur neue exercitus mitterentur, religio obstitit;       fetiales prius mittendos ad res repetendas censuere   cum Ueientibus nuper acie dimicatum ad       Nomentum et Fidenas fuerat, indutiaeque inde, non pax facta, quarum et dies       exierat, et ante diem rebellauerant; missi tamen fetiales; nec eorum, cum more       patrum iurati repeterent res, uerba sunt audita   controuersia inde fuit utrum populi iussu indiceretur       bellum an satis esset senatus consultum  peruicere tribuni, denuntiando       impedituros se dilectum, ut Quinctius consul de bello ad populum ferret             omnes centuriae iussere  in eo quoque       plebs superior fuit, quod tenuit ne consules in proximum annum crearentur